17. ΑΠΟΦΑΣΙΣ ΥΠΟΥΡΓΟΥ ΚΟΙΝΩΝΙΚΩΝ ΥΠΗΡΕΣΙΩΝ Αριθ. Γ2β/οικ. 6497 της 19 Δεκ. 1974/15 Ιαν.  1975 (ΦΕΚ Β΄ 13) Περί αναγνωρίσεως κρατικών Ιδρυμάτων κλπ. Ψυχιατρικών ως και προϋποθέσεων αναγνωρίσεως τούτων κατ’ εφαρμογήν του άρθρ. 2 του υπ’ αριθ. 104/73 Ν.Δ/τος. Έχοντες υπ’ όψει: α)Το Ν.Δ. υπ’ αριθ. 104/73 άρθρ. 2. β)Το ημέτερον Γ2β οικ. 4070/11-6-74 εγκ. 262 ερμηνευτική του υπ’ αριθ. 104/73 Ν.Δ/τος. γ)Το ημέτερον Γ2β οικ. 5048/27-8-74 «περί συγκροτήσεως Επιτροπής προς υποβολήν προτάσεως σχετικώς με υλοποίησιν των εν άρθρ. 2 του υπ’ αριθ. 104/73 Ν.Δ/τος διαλαμβανομένων». δ)Το από 17ης Οκτ. 1974 πρακτικόν της ως άνω Επιτροπής. ε)Την από 25 Νοεμ. 1974 έγγραφον εισήγησιν της Υπηρεσίας, αποφασίζομεν: 1.Αναγνωρίζομεν ως Ψυχιατρικά Καταστήματα ή Θεραπευτήρια Ψυχικών νόσων και παθήσεων τα κάτωθι: α)Άπαντα τα λειτουργούντα θεραπευτήρια Ψυχικών παθήσεων ως Νομικά Πρόσωπα Δημοσίου ή Ιδιωτικού Δικαίου. β)Τα λειτουργούντα θεραπευτήρια απροσαρμόστων παίδων δημοσίου και ιδιωτικού δικαίου. γ)Την Ψυχιατρικήν Κλινικήν του υπαγομένου εις Υπουργείον Εθνικής Παιδείας, Αιγινητείου Νοσοκομείου. δ)Τας λειτουργούσας, συμφώνως προς τα Β.Δ. 451/62, 521/63 και 196/67, Νευροψυχιατρικάς Κλινικάς, και τας μελλούσας να ιδρυθούν αμιγείς ψυχιατρικάς τοιαύτας δια τροποποιήσεως και συμπληρώσεως της ισχυούσης νομοθεσίας. ε)Τα ιδρυόμενα βάσει του άρθρ. 6 του Ν.Δ. 104/73 Παιδοψυχιατρικά Καταστήματα εις Γενικά Νοσοκομεία άνω των 300 κλινών ή Νοσοκομεία Παίδων άνω των 50 κλινών. ς)Ωσαύτως τα ιδρυόμενα βάσει του αυτού ως άνω Ν.Δ/τος και άρθρον θεραπευτήρια ημέρας και νυκτός μετά ή άνευ οικοτροφείου δια παίδας ή εφήβους, ως και τα ιατρεία Ψυχικής Υγιεινής. ζ)Τους ιδρυομένους βάσει του άρθρ. 7 του υπ’ αριθ. 104/1973 Ν.Δ/τος Ιατροπαιδαγωγικούς σταθμούς. η)Τα δυνάμενα να ιδρυθούν συμφώνως προς την παρεχομένην ερμηνείαν του άρθρ. 2 του υπ’ αριθ. 104/73 Ν.Δ/τος δια της σχετικής (γ) ερμηνευτικής εγκυκλίου ημών, ως αυτοτελή ιδρύματα Νομικών Προσώπων Δημοσίου ή Ιδιωτικού Δικαίου, ήτοι: 1)Βιομηχανικά ή Βιοτεχνικά Εργαστήρια ως και Σταθμοί Αγροτικής Καλλιεργείας δια ψυχικώς πάσχοντας, κριθέντας ως Κοινωνικώς προσαρμοσίμους. 2)Εστίαι Κοινωνικής Αποκαταστάσεως δια τον αυτόν ως άνω σκοπόν. 3)Ημερησία ή Νυκτερινά Κέντρα ενηλίκων ψυχικώς ασθενών. 2.Αι προϋποθέσεις αναγνωρίσεως των ως άνω Ψυχιατρικών Καταστημάτων ορίζονται ως κάτωθι: α)Τα αναφερόμενα ιδρύματα εν τη παρ. 1 και υποπαρ. α, β, γ, και δ του παρόντος εφ’ όσον πληρούν τους όρους της ισχυούσης νομοθεσίας. β)Τα αναφερόμενα εν τη παρ. 1 και υποπαρ. ε και ς του παρόντος εφ’ όσον πληρούν τους όρους, οίτινες θα καθορισθούν δια κοινών αποφάσεων των Υπουργών Κοινωνικών Υπηρεσιών και Οικονομικών και οι οποίοι θα διέπουν τα της ιδρύσεως, λειτουργίας και συνθέσεως του προσωπικού των, εν πάση λεπτομέρεια. γ)Τα αναφερόμενα εν τη παρ. 1 και υποπαρ. ζ και η του παρόντος ως αυτοτελή ιδρύματα, άτινα δύνανται να λειτουργήσουν και ως παραρτήματα Ψυχιατρικών καταστημάτων. δ)Η άδεια ιδρύσεως εις τα, κατά τ’ ανωτέρω, αυτοτελή ιδρύματα δίδεται: 1)Εις ιατρούς κεκτημένους την ειδικότητα του Ψυχιάτρου. 2)Εις ψυχολόγους, πτυχιούχους απασχολιοθεραπευτάς, διπλωματούχους ψυχιατρικάς αδελφάς και κοινωνικούς λειτουργούς. Άπαντες οι ανωτέρω δέον όπως έχουν πενταετή ευδόκιμον προϋπηρεσίαν εις Ψυχιατρικά Καταστήματα, Νομικά Πρόσωπα Δημοσίου ή Ιδιωτικού Δικαίου ανεγνωρισμένης εκπαιδευτικής ικανότητος εις τον οικείον τομέα. ε)Δια την χορήγησιν αδείας λειτουργίας των εν λόγω Ιδρυμάτων απαιτείται η παρ’ αυτοίς ύπαρξις 3μελούς Συμβουλίου αποτελουμένου υποχρεωτικώς εξ ενός Ψυχιάτρου υπευθύνου δια την καλήν λειτουργίαν του Ιδρύματος και δύο ετέρων προσώπων εκ των αναφερομένων εν τη παρ. 2 υποπαρ. δ, εδάφ. 2 της παρούσης, λοιπών κατηγοριών. 